b'\n_START_ARTICLE_\nLaivu iela (R\xc4\xabga)\n_START_SECTION_\nV\xc4\x93sture\n_START_PARAGRAPH_\nLaivu iela pirmoreiz R\xc4\xabgas adre\xc5\xa1u gr\xc4\x81mat\xc4\x81 min\xc4\x93ta laika posm\xc4\x81 no 1880. l\xc4\xabdz 1883. gadam ar savu tagad\xc4\x93jo nosaukumu, kuru t\xc4\x81, l\xc4\xabdz\xc4\xabgi k\xc4\x81 daudzas citas Tor\xc5\x86akalna ielas, saglab\xc4\x81jusi neskartu l\xc4\xabdz pat m\xc5\xabsdien\xc4\x81m. Nereti ielas nosaukums tiek d\xc4\x93v\xc4\x93ts vienskaitl\xc4\xab, proti, Laivas iela.\n_START_SECTION_\nIelas raksturojums\n_START_PARAGRAPH_\nLaivu iela ir aptuveni 0,1 km gara iela net\xc4\x81lu no Daugavas, Tor\xc5\x86akalna apkaimes austrumos. T\xc4\x81 s\xc4\x81kas Y veida krustojum\xc4\x81 ar Buru ielu, kur viena no Buru ielas da\xc4\xbc\xc4\x81m ir Laivu ielas turpin\xc4\x81jums Jelgavas ielas virzien\xc4\x81, un iet austrumu virzien\xc4\x81. Laivu iela beidzas p\xc4\x93c aptuveni 120 metriem iepret\xc4\xabm Bie\xc4\xb7engr\xc4\x81vim, krustojum\xc4\x81 ar M\xc5\xabkusalas ielu. Nep\xc4\x81ra numuru pus\xc4\x93 atrodas koka dz\xc4\xabvojam\xc4\x81s \xc4\x93kas, savuk\xc4\x81rt nosac\xc4\xabtaj\xc4\x81 p\xc4\x81ra numuru pus\xc4\x93 - industri\xc4\x81l\xc4\x81 apb\xc5\xabve. Ofici\xc4\x81li Laivu iel\xc4\x81 ir tikai viena adrese - Laivu iela 1.\n_START_SECTION_\nSabiedriskais transports\n_START_PARAGRAPH_\nLaivu iel\xc4\x81 sabiedrisk\xc4\x81 transporta satiksmi uztur divas autobusu un viena trolejbusu l\xc4\xabnija, attiec\xc4\xabgi 23. un 26. mar\xc5\xa1ruta autobusi, un 27. mar\xc5\xa1ruta trolejbusi. Nakt\xc4\xabs no piektdienas uz sestdienu un no sestdienas uz sv\xc4\x93tdienu ielu izmanto ar\xc4\xab nakts autobusu satiksmes uz Ziepnniekkalnu nodro\xc5\xa1in\xc4\x81\xc5\xa1anai (N10 mar\xc5\xa1ruts). Laivu iel\xc4\x81 neatrodas neviena sabiedrisk\xc4\x81 transporta pieturvieta. Papildus iepriek\xc5\xa1min\xc4\x93tajam, iela tiek izmantota ar\xc4\xab trolejbusu nok\xc4\xbc\xc5\xab\xc5\xa1anai uz 2. trolejbusu parku Jelgavas iel\xc4\x81.'